[{"text_idx": "#000001", "text": "Raamatus \u201cEesti vanaisade lood ja salatarkused\u201d pajatavad 66 Eesti vanaisa oma elust Ohhoota mere a\u0308a\u0308rest Kanadani, Ts\u030cornobo\u0303li katastroofi ja Mordva vangielu seikadest, aga ka Angola kalandusretkedest. Mehed ra\u0308a\u0308givad so\u0303jast, pattudest, vo\u0303itudest, kaotustest, kosmilistest arusaamadest, universumi saladustest ja isegi vo\u0303itmatust armastusest."}, {"text_idx": "#000002", "text": "See raamat on seiklus, mis kisub sellisesse su\u0308gavusse, kust lugeja enam endisena ei va\u0308lju. Ta on to\u0303stetud ja kantud esiisade tarkusest ja va\u0308est, ilust ja usust, nende meeste hingesu\u0308gavusest ja armastusest."}, {"text_idx": "#000006", "text": "\u201eMida la\u0308hemale jaamale jo\u0303udsid, seda uimasemaks ja\u0308id. Palju oli poisse, kes olid ro\u0303o\u0303msameelsed nalja- ja laulumehed. Mida la\u0308hemale jaamale, seda vaiksemaks ko\u0303ik ja\u0308id. Eriti hullud olid o\u0308ised vahetused, kui olid nagunii magamata. See kiiritus mo\u0303jus nii palju, et tegi uimaseks. Pidime tinaplaate viima seljas u\u0308les, et panna kolmanda ja neljanda reaktori vahelist seina kinni. Pesime seadmeid, mida polnud vo\u0303imalik va\u0308lja viia, aga loodeti vist uuesti ka\u0308ivitada. Praegu vist seisab seal ko\u0303ik.\u201c"}, {"text_idx": "#000008", "text": "Kui praegu ka\u0308ivad turistid kummituslinnas dosimeetritega ringi ja saavad kiirgust mo\u0303o\u0303ta, siis toona toimetasid mehed ilma igasuguse aimduseta, kui palju nad kiiritada saavad. \u201eKui ka\u0308isid jaamas vahetuses a\u0308ra, siis pandi lihtsalt kirja, et oled saanud 0,3 ro\u0308ntgenit, u\u0308hik PDR. Kui 10 PDRi oli koos, siis oleksid pidanud koju saama.\u201c"}, {"text_idx": "#000009", "text": "Peeter tegi 11 vahetust jaamas a\u0308ra ja sai siis juhtima polguvana villist, mis oli muide Paide kino masin. \u201eSiis oli seadus, et kui polguvana la\u0308ks koju, sai autojuht ka koju. Aga polguvana oli kaks na\u0308dalat haige. Autojuht sai koju minna, sest tal oli doos ka\u0308es, aga polguvana pidi haiguse to\u0303ttu kauemaks ja\u0308a\u0308ma. Ega keegi siis tahtnud kauemaks ja\u0308a\u0308da \u2013 juht otsis enda asemele kedagi, et koju saada, kes veaks polguvana tema aja lo\u0303puni. Mul vedas, et autojuhiload olid tasku ja\u0308a\u0308nud.\u201c"}, {"text_idx": "#000010", "text": "Peeter lootis, et a\u0308kki saab polguvanaga koos minema. \u201eKu\u0308sis mult, kui kaua oled siin olnud. Poolteist kuud. Siis ta vangutas pead, et ei saa nii vara a\u0308ra lasta. U\u0308tlesin, et mul saab novembris kolm kuud ta\u0308is ja tahaks poja su\u0308nnipa\u0308evaks koju saada. Aga auto peal ei teadnud, millal see 10 PDRi ta\u0308is saab. Vo\u0303isid ka kuus kuud a\u0308ra olla.\u201c Mees vo\u0303ttis siiski polguvanalt lubaduse, et ta ja\u0308rgmisele u\u0308lemusele mainiks, et kui tal kolm kuud novembris ta\u0308is saab ja endale asendaja leiab, siis saab koju so\u0303ita. \u201eDavai, saglasno!\u201c vastas polguvana, no\u0303us."}, {"text_idx": "#000011", "text": "*Parim luure on kuulata mutte!"}, {"text_idx": "#000012", "text": "Autoga oli vaja liikuda mitte ainult jaama vahet, aga ka metsas, kus ekskavaatorid kaevasid radioaktiivseid ja\u0308a\u0308tmeid maa sisse. \u201eAatomijaama u\u0308mbert kooriti pinnas a\u0308ra ja maeti metsadesse maha,\u201c selgitab Peeter. \u201eTeadsime, et seal oli esimesest perioodist film tehtud. Vabal ajal vaatasime suures kultuurimajaks tehtud angaaris filmi ja kuskilt sai siis see va\u0308lja nipitatud. Jaapanlased andsid robotid, et jaama u\u0308mbrust koorida, aga isegi robotid to\u0303rkusid sinna minemast, sest nii suur radioaktiivsus oli. See oli pa\u0308ris hull seal. Aga ko\u0303ige rohkem on kahju inimestest, kes pidid minema kohe, kui pauk ka\u0308is. Ega tuleto\u0303rjujad saanud aru, millega ta\u0308pselt tegu \u2013 nemad la\u0308ksid tuld kustutama ja neile ei o\u0308eldud, et seal on tohutu radioaktiivsus. Pa\u0308rast surid nad ko\u0303ik nagu ka\u0308rbsed.\u201c"}, {"text_idx": "#000013", "text": "Ku\u0308ll teadis va\u0308ga ha\u0308sti, millega tegu, aatomielektrijaama peainsener. \u201eTa kolis o\u0308o\u0308sel oma perekonna a\u0308ra Pro\u0303pjati linnast, kus jaama teenindav personal elas.\u201c"}, {"text_idx": "#000014", "text": "1970. aastal rajatud Pro\u0303pjat asub umbes kolme kilomeetri kaugusel Ts\u030cornobo\u0303li tuumajaamast. Katastroofi hetkel elas seal 49 000 inimest ehk sama palju kui praegu on Pa\u0308rnus elanikke. Peetri so\u0303nul oli seal kohal na\u0308ha, kuidas elu oli tunnipealt seisma ja\u0308a\u0308nud: ro\u0303dudel kuivasid pesud, autod seisid ta\u0308navatel, ainsad elusolendid olid hulkuvad koerad ja kassid. \u201eSee oli nagu o\u0303udusunena\u0308gu.\u201c"}, {"text_idx": "#000015", "text": "Pro\u0303pjat ja selle la\u0308hiu\u0308mbrus on veel mitmesaja aasta jooksul elamisko\u0303lmbatu, kuigi enamikes kohtades ei u\u0308leta kiirgus lubatavat doosi 1 \u03bcSv (mikrosiivert) tunni kohta. Kuna linnas olevad esemed pole enam radioaktiivsed, on Pro\u0303pjat praktiliselt paljaks ru\u0308u\u0308statud. \u201ePa\u0308evadel, kui me jaamas ei ka\u0308inud, veeti meid ku\u0308ladesse. Pesime seal katuseid. Seal oli ka talusid, kus oli vanainimesi, kes ei lahkunud kodust.\u201c"}, {"text_idx": "#000016", "text": "Peetrile meenub, kuidas nad kord jaamast tulles na\u0308gid vanaprouasid ko\u0303ndimas, seenekorvid ka\u0308es. \u201ePolguvana u\u0308tles, et parim luure on kuulata, mida mutid ra\u0308a\u0308givad. Vo\u0303tsime mutid peale ja nemad ra\u0308a\u0308kisid ta\u0308ie kindlameelsusega, et mis te, pojakesed, teete, siin pole ohtu, minge koju! Nad olid saatnud seened Kiievi laborisse ja tuli vastus, et ko\u0303ik on korras.\u201c"}, {"text_idx": "#000017", "text": "\u201eSiis vo\u0303is ju paberile u\u0308ksko\u0303ik mida panna,\u201c ta\u0308iendab Sirje."}, {"text_idx": "#000019", "text": "Hennul paluti ilmuda kell viis hommikul so\u0303java\u0308ekomissariaati, kus suur u\u0308lemus samuti kohal oli. \u201eTa muidu ei pidanud seal olema, aga u\u0308tles, et ta tuli mulle spetsiaalselt u\u0308tlema, et ma la\u0308hen Kollase mere a\u0308a\u0308rde, kaugemale ma sind saata ei saa!\u201c naerab Henn."}, {"text_idx": "#000020", "text": "Noormees saadeti eksikombel na\u0308idisva\u0308eosasse Ussuriiski linna, Hiina piiri ja Jaapani mere la\u0308histel. \u201eSeal olid u\u0308liko\u0303rged no\u0303uded, u\u0308lita\u0308pne kord. Mulle see ei meeldinud. Ku\u0308u\u0308risin seal peldikuid, et seda na\u0308gu,\u201c ra\u0308a\u0308gib mees."}, {"text_idx": "#000021", "text": "Va\u0308ljao\u0303ppinud dessantnik jo\u0303udis oma lu\u0308hikese valesuunamise jooksul taas vaenlaseid soetada. Ainsa kamraadi leidis ta stars\u030cinas, kes oli paras ka\u0308rakavend, ja noor Ostap Bender leidis viise tema varustamiseks. \u201eU\u0308liranged patrullid olid, linnas oli so\u0303duritel vo\u0303imatu liikuda, kui linnaluba polnud. Ma nihverdasin erariided ja mu\u0308u\u0308sin ku\u0308laelanikele so\u0303java\u0308easju: sineleid, saapaid. Ma to\u0303in stars\u030cinale viina ja ta u\u0308tles, kurat, mis nad sind piinavad. Tegi asja a\u0308ra ja sain kaptjors\u030cikuks. Kasarmus oli riideladu, kus olid to\u0308o\u0308riided, vormid, kuivati. Ko\u0303ige selle eest tuli hoolitseda. Siis olin iseenda peremees, mul oli laulupidu. Pidin vaid selle eest hoolitsema, et vanal oleks naps olemas.\u201c"}, {"text_idx": "#000022", "text": "Laulupidu kestis peaaegu su\u0308giseni ja siis tulid o\u0303iged dokumendid va\u0308lja. Henn saadeti Jaapani mere a\u0308a\u0308rde Nahodka ko\u0303rvale eriu\u0308ksuse ru\u0308hma, kus oli alla saja mehe \u2013 ko\u0303ik dessantnikud. \u201eSeal la\u0308ks to\u0303eline trill lahti!\u201c ra\u0308a\u0308gib Henn. \u201eAasta aega o\u0303petati mind tapma so\u0303na ko\u0303ige otsesemas mo\u0303ttes. Tapma ko\u0303ikvo\u0303imalike relvadega ja ilma relvadeta. Eriu\u0308kses olid jiu-jitsu, karate ja igasuguste vo\u0303itluskunstide spetsiaalo\u0303petajad, kes olid Hiinas ja Jaapanis va\u0308lja o\u0303ppinud. Olgugi, et va\u0308ljamaava\u0308rki va\u0308ljaspool justkui ei tunnistatud. Meid o\u0303petati niimoodi va\u0308lja, et vo\u0303isid unepealt tappa.\u201c"}, {"text_idx": "#000024", "text": "Eriru\u0308hma abi la\u0308ks vaja juba 1969. aasta augustis Hiina ja Venemaa piiril Ussuuri jo\u0303el asuval Damanski saarel. Sellest konfliktist pole just va\u0308ga po\u0303hjalikult ra\u0308a\u0308gitud, kuigi see oleks napilt juhatanud kaks suurriiki ilmselt kolmanda ilmaso\u0303jani. \u201eSaarel olid Vene va\u0308eosad. Hiinlased pidasid Damanskit enda omaks, venelased enda omaks,\u201c selgitab Henn. \u201eDiplomaatilised ra\u0308a\u0308kimised ka\u0308isid juba ammu, sest hiinlased hakkasid saart taga no\u0303udma. U\u0308hel hetkel tungisid hiinlased tohutu massiga saarele, hakkasid pommitama ja vo\u0303tsid saare juba piiramisro\u0303ngasse. Ta\u0308ielik so\u0303da! Kuna veeteed pidi la\u0308heneda ei saanud, siis oli meie eriru\u0308hma vaja, et ko\u0303rgemad ohvitserid sealt helikopteritega a\u0308ra tuua.\u201c"}, {"text_idx": "#000025", "text": "Kuulirahe all lasti mo\u0303nigi lennumasin alla, kuid Hennul ja kamraadidel o\u0303nnestus ta\u0308htsamad ninad saarelt a\u0308ra tuua. \u201eAga teised? Haavatuid kui palju! \u201eNeid pole vaja!\u201c. Ma polnud meie va\u0308ikse grupi komando\u0308r, aga minu mo\u0303juvo\u0303im oli nii suur, et komando\u0308r kuulas mind \u2013 teeme u\u0308he treti veel. La\u0308ksime saarele ja panime haavatuid peale. Siis ilmus ja\u0308rsku u\u0308ks major veel kuskilt va\u0308lja, ta polnud haavatud, aga tahtis peale ronida. Mul oli kopter juba pilgeni ta\u0308is, hea, kui o\u0303hkugi to\u0303useb. Siis ma tegin u\u0308he liigutuse... Ma ei tapnud teda a\u0308ra, aga ta ja\u0308i minust sinna,\u201c ra\u0308a\u0308gib mees to\u0303siselt. \u201eKui olin laadungiga tagasi jo\u0303udnud... kaks tundi pa\u0308rast seda lasid venelased saare rohkem kui 20 000 so\u0303java\u0308elasega o\u0303hku. Saar oli mineeritud.\u201c"}, {"text_idx": "#000026", "text": "Ametlike andmete ja\u0308rgi hukkus lahingus mo\u0303nisada meest, aga to\u0303de ei saa me ilmselt kunagi teada, sest vahejuhtumit salati aastaid maha. \u201eEranditult ko\u0303ik, kes olid osalised, kutsuti va\u0308ja, lugesime ette lepingu. Juhtum oli u\u0308limalt salastatud ja selle edasira\u0308a\u0308kimise ainus karistus oli surmanuhtlus.\u201c"}, {"text_idx": "#000028", "text": "Mees istus karistuse ajal o\u0308o\u0308sel kongis, pa\u0308eval tegi teiste karistatutega to\u0308o\u0308d lasteaia pargis puid lo\u0303hkudes ja aeda korrastades, pu\u0308ssiga soldat korda valvamas. \u201eKohtasin seal lasteaiakasvataja Natas\u030cat. Tema to\u0303i pudeli, pu\u0308ssimehe jootsin ta\u0308is, u\u0308leja\u0308a\u0308nud tegid to\u0308o\u0308d ja mina olin Natas\u030caga. Korralik to\u0308o\u0308jaotus!\u201c muigab mees."}, {"text_idx": "#000029", "text": "Sedagi pidu polnud kauaks, sest korrale allumatu mees kihutati eriva\u0308eosast minema Sahhalini saarele."}, {"text_idx": "#000030", "text": "Pa\u0308rast mitmepa\u0308evast laevaso\u0303itu jo\u0303udis kalalaev Kamts\u030catkale va\u0308lja. Henn viidi sideva\u0308eosasse. \u201eKamts\u030catka oli ta\u0308is punkte, kus olid sidekeskused kahekaupa ja igas keskuses kaks meest valves. Me pidime vastu vo\u0303tma erinevaid signaale ja neid edasi andma. Minu punkt oli ma\u0308e ku\u0308lje peal, mitusada meetrit merepinnast ko\u0303rgemal.\u201c"}, {"text_idx": "#000031", "text": "Hennu paarimeheks oli La\u0308ti poiss Ja\u0304nis, kellega koos ka\u0308idi valveid tegemas. Peagi jo\u0303udis ka\u0308tte lumine talv. \u201eOlime parasjagu oma punktis valves ja tuli tohutu lumetorm, sadu oli meeletu, tuul lu\u0308kkas lund u\u0308levalt muudkui peale ja meie punker ja\u0308i lume alla. Antennid la\u0308ksid puruks, side katkes.\u201c"}, {"text_idx": "#000032", "text": "Va\u0308ikses putkas polnud muud kui laud, aparatuur, kaks taburetti ja nari seina a\u0308a\u0308res. Toiduvaru oli kaasas u\u0308he vahetuse jagu. Hennul oli lisaks tagavara odavast s\u030cokolaadist, mida so\u0303duritele seal lahkelt jagati. \u201eMingit infot ei ole, midagi ei kuule ega na\u0308e, so\u0308o\u0308k sai otsa, ainult s\u030cokolaad oli alles. Olime na\u0308dal aega oodanud ja mo\u0303tlesime, et nii vo\u0303ib na\u0308lga surra. Mo\u0303tlesime, et tuleb minema hakata.\u201c"}, {"text_idx": "#000033", "text": "Hiljem selgus, et maja kohal oli neli meetrit lund. Mehed tegid o\u0303ige otsuse hakata kaevama teed kasarmuni maa pealt. Henn lu\u0308kkas, s\u030cokolaadikott seljas, eest lund taha Ja\u0304nisele, Ja\u0304nis lu\u0308kkas koorma enda selja taha, ja niimoodi mehed vaevaliselt kraapisid. \u201eLa\u0308ksime ja la\u0308ksime, tee otsa ei saa... Ja\u0304nisel u\u0308tlesid na\u0308rvid u\u0308les. Ta oli ku\u0308llalt o\u0303rna hingega poiss. Tal tekkis klaustrofoobia, mis la\u0308ks aina hullemaks, pu\u0308u\u0308dsin ra\u0308a\u0308kida, aga sisemine trauma la\u0308ks nii suureks, et tema su\u0308da ja\u0308i seisma.\u201c"}, {"text_idx": "#000035", "text": "Ku\u0308sin, kuidas ta sai ilma energiavarudeta u\u0308ldse kaevata. \u201eEga energia tule ainult so\u0308o\u0308gist. Kui me teadvustame, et ainult so\u0308o\u0308k annab energiat, siis saab energia otsa. Kui oleme alateadlikult avatud, siis saad energiat mujaltki. Iga inimene su\u0308nnib ilmale teatud elujo\u0303u ja energiaga, mida vaim on planeerinud maa peal elamiseks. Vastavalt vastu vo\u0303etud otsustele saab seda kogust suurendada vo\u0303i a\u0308ra kasutada. Minu elujo\u0303ud on u\u0308livo\u0303imas. Oli juba su\u0308nnihetkel. Praegu so\u0308o\u0308n vahel mo\u0303ne vo\u0303ileiva, kui meelde tuleb, aga so\u0308o\u0308k on viimane asi, millele mo\u0303elda.\u201c"}, {"text_idx": "#000036", "text": "Tagasi kaevamise juurde minnes, ku\u0308sin Hennult, kas tal mitte kordagi ei tekkinud mo\u0303ttesa\u0308hvatustki, et ta sinna laviini alla ja\u0308a\u0308b. \u201eEi. Kui selline mo\u0303te tuleb, siis ja\u0308a\u0308dki sinna,\u201c u\u0308tleb ta naerdes. \u201eLihtsalt la\u0308hed ja ko\u0303ik!\u201c"}, {"text_idx": "#000038", "text": "Noormehe keha saadeti tagasi kodumaale. Ta polnud ainus, kes lumetormile elu andis. \u201eU\u0308le tuhande mehe oli sidejaoskonnas. Lumetorm ho\u0303lmas tohutuid alasid ja seal suri ku\u0308mnete kaupa. Otsiti taga ku\u0308ll, aga keda sa siis leidsid seal.\u201c"}, {"text_idx": "#000039", "text": "U\u0308tlen Hennule, et see lugu ko\u0303lab nagu Hollywoodi stsenaarium ja on ta\u0308iesti uskumatu. Ta ei pu\u0308u\u0308agi mind u\u0308mber veenma hakata, vaid ja\u0308tkab rahulikult jutustamist."}, {"text_idx": "#000042", "text": "* Va\u0308ga u\u0308heku\u0308lgne on soovitus epideemia ajal istuda kodus isolatsioonis seni, kuni organism saab ise vo\u0303imaliku nakkusega hakkama, \u201ekuskilt\u201c tekib vajalik immuunsus. Organismi tuleb kindlasti ka ise abistada, sest selles on alati mitmed talitlemistakistused. Kodus olemisel on o\u0303ige tegutsemisviis ja\u0308rgmine:"}, {"text_idx": "#000043", "text": "o\u0303pi ise o\u0303igesti looduslikest produktidest toite valmistama;\nloobu ohtlikest to\u0308o\u0308stuslikult valmistatud toiduainetest, taimsetest rasvadest, madala rasvasisaldusega toitudest;\ntarvita o\u0303igeid rasvu, valku, selliseid su\u0308sivesikuid (aeglased vo\u0303i kiired), mida organism vajab tegutsemiseks;\nplaneeri dieet, mis arvestab organismi tervislikku seisundit, haiguste ilmnemisel toetamise vajadust ja tegutsemise isea\u0308rasusi (o\u0303ppimine, puhkus, treening, perekonnas elamine jne);\nigasuguse haiguse, COVID-19 vo\u0303i algava kopsupo\u0303letiku tunnusma\u0308rkide avastamisel vo\u0303ta kohe u\u0308hendust arstiga!"}, {"text_idx": "#000045", "text": "Pamela Maran \u201cEesti vanaisade lood ja salatarkused\u201d"}, {"text_idx": "#000046", "text": "66 Eesti vanaisa ra\u0308a\u0308givad so\u0303jast, pattudest, vo\u0303itudest, kaotustest, kosmilistest arusaamadest, universumi saladustest ja isegi vo\u0303itmatust armastusest."}, {"text_idx": "#000047", "text": "Siin ra\u0308a\u0308givad mehed, kes on kogenud surma hingust, aga ka elu vo\u0303rratut avarust, mida teadus ja mo\u0303istus seletada ei suuda. Need lood ajavad nutma, naerma, panevad mo\u0303tlema, tundma ja u\u0308dini kaasa elama."}, {"text_idx": "#000048", "text": "View all posts by Rahva Raamat"}, {"text_idx": "#000050", "text": "Leave a Reply Cancel reply"}, {"text_idx": "#000051", "text": "Your email address will not be published. Required fields are marked *"}]